Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová, Mgr.
Pozícia: vedúca oddelenia 
Oddelenie/Odbor: OMM
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: anglický

2. Zahraničná pracovná cesta (ZPC):
Štát, mesto: Nemecko, Hamburg 
Vykonaná v dňoch: 31.1 – 4. 2. 2011
Účel cesty: 2nd NRC meeting medzinárodnej štúdie IEA ICILS
Spôsob financovania: z rozpočtu NÚCEM 

3. Rámcový program pobytu:
30. 1. 2011 			Cesta Bratislava – Hamburg
31. 1. – 4. 2. 2011 		2nd NRC meeting medzinárodnej štúdie IEA ICILS 2013
5. 2. 2011 			Cesta Hamburg – Bratislava

4. Stručný priebeh rokovaní:
Počítačová a informačná gramotnosť (CIL – Computer and Information Literacy) je v štúdii definovaná ako rozsiahly súbor všeobecných vedomostí a zručností, ktorý je možné využiť k úspešnému vyhľadávaniu, tvorbe a spracovaniu informácií s cieľom úspešného fungovania jednotlivca doma, v škole, na pracovisku a v spoločnosti. Je rozdelená na dve časti, pričom sa každá časť skladá z troch prvkov. Prvá časť obsahuje poznatky o počítači a schopnosti ho používať, výber a posúdenie informácií a ich využite. Druhá časť je zameraná na tvorbu a výmenu informácií.   
Cieľom štúdie IEA ICILS 2013 je získať odpovede na výskumné otázky tykajúce sa CIL a popísať rozdiely medzi jednotlivými krajinami, v rámci krajiny a tiež medzi žiakmi. Identifikuje aké aspekty vzdelávacích systémov, aké charakteristické znaky technologického zázemia a aké osobné charakteristiky súvisia s úspešnosťou žiakov. Cieľovou skupinou sú žiaci 8. ročníka základnej školy, prípadne národného ekvivalentu, čo na Slovensku predstavuje žiakov 3. ročníka osemročných gymnázií. Takisto štúdia venuje pozornosť aj postojom žiakov a aj podmienkam ich domáceho a školského prostredia. Na zozbieranie týchto údajov slúžia 3 druhy dotazníkov: dotazník pre žiaka, dotazník pre učiteľa a dotazník pre školu.
Medzinárodnej štúdie ICILS sa zúčastňujú nasledujúce krajiny: Cyprus, Česká republika, Čile, Dánsko, Holandsko, Hong Kong, Chorvátsko, Izrael, Kanada, Nemecko, Nórsko, Poľsko, Rusko, Slovensko, Slovinsko, Španielsko (Katalánsko), Thajsko a USA.
V úvode prvého dňa pracovného stretnutia zástupcovia IEA (Dr. B. Malak) a ACER (Dr. J. Ainley a Mr. J. Fraillon) podali správu o stave štúdie a referovali o prebiehajúcich aktivitách prípravy pilotného testovania. Zamerali sa na stručné zhrnutie výskumných otázok, prípravu a zadefinovanie rámca, prípravu testovacích nástrojov a načrtli časový harmonogram priebehu pilotného testovania.
O ďalších krokoch vo vývoji rámca pre hodnotenie informovali Mr. J. Fraillon, Dr. W. Schulz. Boli zapracované zmeny na základe pripomienok národných koordinátorov, Reevidovaný dokument  bude k dispozícii pre pilotné testovanie.
O vývoji testovacieho softvéru, samplingu, IT systéme pre štúdiu informovali zástupcovia IEA DPC (Dr. S. Meinck, R. Carstens, M. Jung) a SoNET (S. Birchall). Systém je poskytnutý DPC jednotlivým NRC (National Research Center)  a jeho úlohou bude vytvoriť príslušné formuláre a zhromažďovať informácie o vybraných školách a študentoch zaradených do testovania. Následne bude vytvorený softvér pre diagnostiku PC, a webové prostredie pre on-line dotazníky, administráciu testovania, skórovanie odpovedí. Účastníci stretnutia boli oboznámení s minimálnymi požiadavkami na PC vybavenie testovaných škôl. V priebehu meetingu bola možnosť konzultovať sampling a technické problémy ktoré sa zatiaľ vyskytli zo zaástupcami DPC.
Ďalšie rokovania prebiehali formou workshopov. Jednotlivé pracovné skupiny pripomienkovali a dávali návrhy na úpravu jednotlivých testovacích nástrojov (testovacie moduly, školský, učiteľský a žiacky dotazník). 
Záverečné časť rokovania bola venovaná aj požiadavkám na preklady, možnosti národných adaptácií a verifikáciu testovacích nástrojov, technickému zabezpečeniu testovania. V prípade vybraných škôl, ktoré nemajú podmienky na uskutočnenie testovania (hlavne zodpovedajúci softvér) bude potrebné aby národné centrum testovanie zabezpečilo vlastnými prostriedkami – nákup notebookov a následné vycestovanie na danú školu.
3nd meeting NRC sa uskutoční 27. – 30. 7. 2011, (predbežne Slovinsko).  

5. Odporúčané závery:
V závere rokovaní boli vytýčené úlohy pre obdobie február – jún 2011 pre medzinárodné centrum (revízia a záverečné úpravy nástrojov, dokončenie prípravy softvéru pre výber vzorky, revízia rámca) aj národné centrá (potvrdiť odpovede na národný kontext štúdie, konkretizovať podmienky, ktoré môžu mať dopad na národný výber vzorky, technicky zabezpečiť prípravu pilotného testovania – nákup notebookov, potvrdiť u DPC dohodnuté podmienky samlingu). 

6. Prehľad prinesenej dokumentácie a miesto jej uloženia:
Všetky materiály poskytnuté medzinárodným centrom pre jednotlivé národné centrá realizujúce štúdiu sú dôverné a sú uložené v NÚCEM u národného koordinátora štúdie.

7. Osobitne vyhotovený očakávaný prínos ZPC:
Pracovná cesta splnila svoj účel a poskytla ďalšie informácie potrebné k úspešnej príprave pilotného testovania medzinárodnej štúdie IEA ICILS 2013 podľa medzinárodných požiadaviek a štandardov na národnej úrovni. 

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 8.2.2011

Správu schválil: (meno a podpis)